**การพัฒนาแบบฝึกเสริมทักษะภาษาไทย**

**เรื่อง ชนิดและหน้าที่ของคำในประโยค ชั้นมัธยมศึกษาปีที่ 1**

**A development of the Thai language supplementary skill drills on Type and Function of Words for Mathayomsuksa 1**

วิราพร มาสกลาง๑ Wiraporn Masklang

โรงเรียนยุพราชวิทยาลัย สำนักงานเขตพื้นที่การศึกษามัธยมศึกษาเชียงใหม่

krunokmsk@gmail.com

**บทคัดย่อภาษาไทย**

การศึกษาครั้งนี้มีวัตถุประสงค์เพื่อสร้างและใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 ที่มีประสิทธิภาพ 80/80 ตามเกณฑ์มาตรฐาน เพื่อศึกษาผลสัมฤทธิ์ทางการเรียนกลุ่มสาระการเรียนรู้ภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 และเพื่อศึกษาความพึงพอใจของนักเรียนที่มีต่อการเรียนโดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 กลุ่มตัวอย่างที่ใช้ในการศึกษาครั้งนี้ได้แก่ นักเรียนชั้นมัธยมศึกษาปีที่ 1/14 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 ภาคเรียนที่ 1 ปีการศึกษา 2563 จำนวน 25 คน เครื่องมือที่ใช้ในการศึกษา ได้แก่ 1) แผนการจัดการเรียนรู้ กลุ่มสาระการเรียนรู้ภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 จำนวน 23 แผน 2) แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 จำนวน 7 เล่ม 3) แบบทดสอบวัดผลสัมฤทธิ์ทางการเรียนกลุ่มสาระการเรียนรู้ภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 จำนวน 30 ข้อ และ 4) แบบสอบถามความพึงพอใจของผู้เรียนที่มีต่อการเรียนโดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 สถิติที่ใช้ในการวิเคราะห์ข้อมูล ได้แก่ ค่าเฉลี่ย ค่าร้อยละ ส่วนเบี่ยงเบนมาตรฐาน และการทดสอบค่า t (t-test)

 **ผลการศึกษาพบว่า**

 1. แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 มีประสิทธิภาพเท่ากับ 84.47/88.93 ซึ่งสูงกว่าเกณฑ์ 80/80 ที่กำหนดไว้

 2. ผลสัมฤทธิ์ทางการเรียนหลังเรียนจากการเรียนโดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 สูงกว่าก่อนเรียน อย่างมีนัยสำคัญที่ระดับ .05

 3. ความพึงพอใจของนักเรียนที่มีต่อการเรียนโดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 โดยรวมอยู่ในระดับมาก

**คำสำคัญ :** แบบฝึกเสริมทักษะภาษาไทย, ชนิดและหน้าที่ของคำในประโยค

**Abstract**

The purposes of this research were 1) to develop the Thai language supplementary skill drill on Type and Function of Words for Mathayomsuksa 1 students to earn an efficiency accordingly to the criterion of 80/80 2) to compare student’s learning achievement on Type and Function of Words, prior and post learning with the Supplementary Skill Drills. 3) to find out the students’ satisfaction with learning through the Supplementary Skill Drills. The sample was 25 Mathayomsuksa 1 students studying in the first semester of the academic year 2020 at Yupparaj Wittayalai School, Muang District, Chiangmai Province. Instruments in the study consisted of learning management plans, Supplementary Skill Drills, achievement test and satisfaction questionnaire. Statistics used in analyzing data were mean, percentage, Standard Deviation, and t-test.

The results of the study were as follows :

1. The Thai language supplementary skill drill on Type and Function of Words for Mathayomsuksa 1 students had an efficiency of 84.47/88.93, which was responding with 80/80 provided criteria.

2. The students who learned by using the Thai language supplementary skill drill on Type and Function of Words with the different ending consonants had higher scores of posttest than pretest at .05 level of significance.

3. The students who learned by using Thai language supplementary skill drill on Type and Function of Words were satisfied with their learning at a high level.

**Keywords :** The Thai language supplementary skill drill ; Type and Function of Words

**บทนำ**

 ภาษาไทยเป็นเอกลักษณ์ของชาติเป็นสมบัติทางวัฒนธรรมอันก่อให้เกิดความเป็นเอกภาพ และเสริมสร้างบุคลิกภาพของคนในชาติให้มีความเป็นไทย เป็นเครื่องมือในการติดต่อสื่อสารเพื่อสร้าง ความเข้าใจและความสัมพันธ์ที่ดีต่อกัน ทำให้ประกอบธุรกิจ การงานและดำรงชีวิตร่วมกันในสังคม ประชาธิปไตยได้อย่างสันติสุข และเป็นเครื่องมือในการแสวงหาความรู้ประสบการณ์จากแหล่งข้อมูล สารสนเทศต่าง ๆ เพื่อพัฒนาความรู้พัฒนากระบวนการคิดวิเคราะห์วิจารณ์และสร้างสรรค์ให้ทันต่อการเปลี่ยนแปลงทางสังคม และความก้าวหน้าทางวิทยาศาสตร์เทคโนโลยีตลอดจนนำไปใช้ ในการพัฒนาอาชีพให้มีความมั่นคงทางเศรษฐกิจ นอกจากนี้ยังเป็นสื่อแสดงภูมิปัญญาของบรรพบุรุษ ด้านวัฒนธรรม ประเพณีและสุนทรียภาพ เป็นสมบัติล้ำค่าควรแก่การเรียนรู้อนุรักษ์และสืบสาน ให้คงอยู่คู่ชาติไทยตลอดไป (กระทรวงศึกษาธิการ, 2551 : 1)

 ภาษาไทยเป็นมรดกทางวัฒนธรรมที่แสดงถึงความเจริญงอกงาม เป็นเอกลักษณ์บ่งบอกถึงความเป็นประเทศที่มีความรุ่งเรืองทางอารยธรรมและเป็นที่ภาคภูมิใจของคนไทยที่มีภาษาใช้เป็นของตนเอง ดังพระราชดำรัสในพระบาทสมเด็จพระเจ้าอยู่หัวภูมิพลอดุลยเดช รัชกาลที่ 9 ที่พระราชทานในวันประชุมทางวิชาการชุมนุมภาษาไทย คณะอักษรศาสตร์ จุฬาลงกรณ์มหาวิทยาลัย เมื่อวันที่ 29 เดือนกรกฎาคม พุทธศักราช 2505 ความตอนหนึ่งว่า

 “ภาษาไทยนั้นเป็นเครื่องมืออย่างหนึ่งของชาติ ภาษาทั้งหลายเป็นเครื่องมือของมนุษย์ชนิดหนึ่ง คือ เป็นทางสำหรับแสดงความคิดเห็นอย่างหนึ่ง เป็นสิ่งที่สวยงามอย่างหนึ่ง เช่น ในทางวรรณคดี เป็นต้น ฉะนั้นจึงจำเป็นต้องรักษาไว้ให้ดี ประเทศไทยนั้นมีภาษาเป็นของเราซึ่งต้องหวงแหนเราโชคดีที่มีภาษาของตนเองแต่โบราณกาล จึงสมควรอย่างยิ่งที่จะรักษาไว้”

(จุฬาลงกรณ์ มหาวิทยาลัย, 2542 : 5)

ภาษาไทยมีหลักไวยากรณ์กำกับอย่างเป็นระบบ ภาษาทุกภาษาโดยเฉพาะภาษาไทย จะมีหลักให้ศึกษาและสังเกตเสมอ ไม่ว่าจะเป็นใหญ่ ๆ หรือย่อย ซึ่งถือเป็นแนวศึกษาและข้อสังเกตเพื่อทำความเข้าใจ เพราะภาษาไทยมีหลักไวยากรณ์จึงทำให้ผู้ศึกษาสามารถเรียนรู้และใช้เป็นเครื่องมือติดต่อสื่อสารได้เป็นอย่างดี การเรียนรู้หลักภาษาจึงมีความสำคัญและจำเป็นมากที่สุด (ณรงค์ฤทธิ์ ศักดาณรงค์, 2551 : 41)

ชนิดและหน้าที่ของคำในประโยคเป็นสิ่งสำคัญที่จะช่วยให้การสื่อสารนั้นสัมฤทธิผล เพราะคำในภาษาไทยคำเดียวมีหลายความหมาย จึงควรเข้าใจชนิดและหน้าที่ของคำเพื่อให้การ เรียงลำดับคำมีความถูกต้องและสามารถสื่อสารได้บรรลุตามวัตถุประสงค์ แต่นักเรียนชั้นมัธยมศึกษาปีที่ 1 โรงเรียนยุพราชวิทยาลัยบางส่วนไม่สามารถจำแนกแยกแยะชนิดของคำได้ตามเกณฑ์การวัดผลและประเมินผลตามหลักสูตรสถานศึกษา

 เพื่อให้นักเรียนมีความรู้ความเข้าใจโดยสามารถนำคำไปใช้ในการเรียงเข้าประโยคได้ถูกต้อง แล้วนำไปใช้ในการสื่อสารในชีวิตประจำวันได้ตามวัตถุประสงค์และมีประสิทธิภาพ ในหลักสูตรแกนกลางการศึกษาขั้นพื้นฐาน พุทธศักราช 2551 กลุ่มสาระการเรียนรู้ภาษาไทยได้จัดทำสาระและมาตรฐานการเรียนรู้และตัวชี้วัดไว้เป็นเกณฑ์ในการกำหนดคุณภาพของผู้เรียน โดยจัดให้เรียนรู้หลักการใช้ภาษามีความเข้าใจเรื่องชนิดและหน้าที่ของคำในประโยคตามหลักเกณฑ์ของภาษาไทยเป็นสาระหนึ่งของกลุ่มสาระการเรียนรู้ภาษาไทย เมื่อผู้เรียนสำเร็จการศึกษาขั้นพื้นฐานแล้วสามารถใช้กระบวนการทางทักษะต่าง ๆ สร้างความรู้และความคิด เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลังของภาษา ภูมิปัญญาทางภาษาและรักษาภาษาไทยไว้เป็นสมบัติของชาติ (กรมวิชาการ ,2551 : 11)

 อีกทั้งในปัจจุบันพบว่า นักเรียนมีเจตคติไม่ดีต่อวิชาภาษาไทย ไม่เห็นความสำคัญ ขาดทักษะ ในการใช้ภาษา เพราะคิดว่าเป็นเรื่องที่อ่านเขียนและเข้าใจยาก นอกจากนี้ยังเป็นเรื่องยากในการจำตัวอักษร สระ วรรณยุกต์ การใช้คำต่าง ๆ นักเรียนส่วนมากจึงอ่านหนังสือไม่ออกและเขียนหนังสือ ไม่ถูก ใช้คำไม่สุภาพ ใช้ตัวสะกดการันต์ไม่ถูก การใช้คำไม่ตรงความหมาย ใช้คำไม่ถูกต้องตามชนิดและหน้าที่ของคำ จึงทำให้ไม่ชอบเรียนวิชาภาษาไทย ซึ่งอาจเป็นเพราะการขาดความเข้าใจในหลักการใช้ภาษาและอีกปัญหาหนึ่งที่สำคัญ คือ ครูขาดสิ่งจูงใจในการจัดกิจกรรมการเรียนการสอนทำให้นักเรียนเกิดความเบื่อหน่ายต่อการเรียนภาษาไทยยิ่งขึ้น จากการสอบถามความคิดของนักเรียนหลาย ๆ คน เกี่ยวกับวิชาหลักภาษาไทยพบว่า เนื้อหาหลักการใช้ภาษาไทยเข้าใจยากโดยเฉพาะเรื่องชนิดและหน้าที่ของคำในประโยคของผู้เรียนยังไม่ดีเท่าที่ควร ทำให้ผู้เรียนเกิดความเบื่อหน่าย ไม่เข้าใจในเนื้อหาโดยเฉพาะเรื่องชนิดและหน้าที่ของคำในประโยค สมรรถภาพการเรียนด้านหลักการใช้ภาษาก็พบว่า สมรรถภาพด้านหลักการใช้ภาษาไทยมีคะแนนต่ำกว่าด้านความเข้าใจภาษาและการนำไปประยุกต์ใช้

 จากเหตุผลดังกล่าวจึงทำให้ผู้ศึกษาได้ทำการสร้างแบบฝึกเสริมทักษะภาษาไทย เรื่องชนิดและหน้าที่ของคำในประโยค ชั้นมัธยมศึกษาปีที่ 1 ขึ้น เพื่อใช้เป็นสื่อทางการศึกษาที่มีคุณค่าทาง การจัดการเรียนการสอนหลายประการ เป็นเครื่องมือที่ช่วยให้ครูดำเนินการสอนไปตามลำดับขั้นตอน ช่วยถ่ายทอดเนื้อหาหรือประสบการณ์ที่ซับซ้อนเป็นนามธรรมได้สูง ช่วยให้การเรียนการสอนเป็นไปอย่างมีประสิทธิภาพมากยิ่งขึ้น ผู้เรียนมีโอกาสปฏิบัติกิจกรรมด้วยตนเอง ช่วยเสริมการศึกษารายบุคคล ผู้เรียนได้เรียนตามความสนใจตามเวลาและโอกาสที่อำนวย (สุนันทา สุนทรประเสริฐ, 2553 : 2) และมีส่วนช่วยให้ผู้เรียนพัฒนาตนเองอย่างเต็มศักยภาพและเนื่องจากหลักการใช้ภาษาไทย ชั้นมัธยมศึกษาปีที่ 1 เป็นเรื่องเกี่ยวกับสิ่งที่เป็นนามธรรม การนำสื่อเข้าไปใช้ในการจัดกิจกรรม การเรียนการสอนก็จะยิ่งช่วยเพิ่มประสิทธิภาพการเรียนรู้ให้สูงยิ่งขึ้น นอกจากนี้การเรียนโดยใช้ แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 ยังช่วยผู้เรียนได้เรียนรู้อย่างสนุกสนานเพลิดเพลินและมีส่วนร่วมในการเรียนของตนเอง ช่วยทำให้ผู้เรียนเห็นความก้าวหน้าของตนเอง ช่วยให้ครูมองเห็นปัญหาต่าง ๆ ของนักเรียนได้ชัดเจนทำให้นักเรียนสนใจบทเรียนและไม่เบื่อ นอกจากนี้ยังเป็นการแบ่งเบาภาระการสอนของครู เหตุผลดังกล่าวจึงเป็นแนวทางให้ผู้ศึกษามีความสนใจในการสร้างและใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 เพื่อจะได้แบบฝึกเสริมทักษะภาษาไทยที่มีประสิทธิภาพและสามารถนำไปใช้ในการเรียนการสอนเป็นการส่งเสริมให้นักเรียนได้รับประสบการณ์การเรียนรู้ที่ดีและสนุกสนานรวมไปถึงการสร้างทัศนคติที่ดีต่อการเรียนตามนโยบายการพัฒนาคุณภาพการศึกษาเพื่อเป็นพื้นฐานในการพัฒนาการเรียนรู้ เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 ทำให้นักเรียนพัฒนาทักษะด้านการอ่านและการเขียนชนิดและหน้าที่ของคำในประโยคได้ถูกต้องและมีผลสัมฤทธิ์ทางการเรียนสูงขึ้นตลอดจนมีเจตคติที่ดีต่อการเรียนรู้กลุ่มสาระการเรียนรู้ภาษาไทยให้มีประสิทธิภาพยิ่งขึ้นต่อไป

**วัตถุประสงค์ของการวิจัย**

 1. เพื่อสร้างและหาประสิทธิภาพการใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 จังหวัดเชียงใหม่ ที่มีประสิทธิภาพตามเกณฑ์ 80/80

 2. เพื่อศึกษาผลสัมฤทธิ์ทางการเรียนกลุ่มสาระการเรียนรู้ภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 จังหวัดเชียงใหม่

 3. เพื่อศึกษาความพึงพอใจของนักเรียนที่มีต่อการเรียนโดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 จังหวัดเชียงใหม่

**วิธีดำเนินการวิจัย**

การวิจัยนี้มีวิธีการดำเนินการวิจัยทั้งหมด 4 ขั้นตอน ประกอบด้วย ขั้นเตรียมการทดลอง ขั้นสร้างและหาคุณภาพเครื่องมือ ขั้นดำเนินการทดลอง และขั้นวิเคราะห์ข้อมูล

 **ขั้นเตรียมการทดลอง**

ประชากรที่ใช้ในการศึกษา คือ นักเรียนชั้นมัธยมศึกษาปีที่ 1 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 จังหวัดเชียงใหม่ ภาคเรียนที่ 1 ปีการศึกษา 2563 จำนวน 569 คน

ผู้วิจัยได้ทำการเลือกกลุ่มตัวอย่าง โดยใช้วิธีการสุ่มอย่างง่าย (Simple Random Sampling) โดยใช้ห้องเรียนเป็นหน่วยสุ่ม ซึ่งกลุ่มตัวอย่างที่ได้คือ นักเรียนชั้นมัธยมศึกษาปีที่ 1/14 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 จังหวัดเชียงใหม่ ภาคเรียนที่ 1 ปีการศึกษา 2563 จำนวน 25 คน

 ตัวแปรที่ศึกษา ตัวแปรต้น คือ การจัดการเรียนรู้โดยใช้แบบฝึกเสริมทักษะ ตัวแปรตาม คือ ประสิทธิภาพของแบบฝึกเสริมทักษะภาษาไทย ผลสัมฤทธิ์ทางการเรียนกลุ่มสาระการเรียนรู้ภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 และความพึงพอใจต่อการเรียนโดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1

 เนื้อหาที่ใช้ในการศึกษาครั้งนี้คือ ผู้ศึกษาได้ศึกษาหลักสูตรแกนกลางการศึกษาขั้นพื้นฐานพุทธศักราช 2551 กลุ่มสาระการเรียนรู้ภาษาไทย ชั้นมัธยมศึกษาปีที่ 1 และนำมาจัดทำเป็นแผนการจัดการเรียนรู้ จำนวน 23 ใช้เวลาทั้งหมด 23 ชั่วโมง ระยะเวลาที่ใช้ในการศึกษา ภาคเรียนที่ 1 ปีการศึกษา 2563

 **ขั้นสร้างและหาคุณภาพเครื่องมือ**

1. การสร้างแผนการจัดการเรียนรู้ กลุ่มสาระการเรียนรู้ภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 จังหวัดเชียงใหม่จำนวน 23 แผนโดยศึกษาหลักสูตรแกนกลางการศึกษาขั้นพื้นฐาน พุทธศักราช 2551 ในกลุ่มสาระการเรียนรู้ภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 จากนั้นนำเสนอแผนจัดการเรียนรู้ต่อผู้เชี่ยวชาญด้านการสอนวิชาภาษาไทย และด้านการวัดและประเมินผลทางการศึกษาจำนวน 5 ท่าน เพื่อหาค่าดัชนีความสอดคล้อง (IOC) โดยทุกแผนการจัดการเรียนรู้มีค่าดัชนีความสอดคล้องที่ 1.00 จากนั้นนำแผนการจัดการเรียนรู้ไปใช้เป็นเครื่องมือในการวิจัย

 2. การสร้างแบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 จังหวัดเชียงใหม่ โดยศึกษาหลักสูตรแกนกลางการศึกษาขั้นพื้นฐาน พุทธศักราช 2551 ในกลุ่มสาระการเรียนรู้ภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 และได้สร้างแบบฝึกจำนวน 7 เล่ม ได้แก่เรื่อง คำนาม คำสรรพนาม คำกริยา คำวิเศษณ์ คำบุพบท คำสันธาน และคำอุทาน และนำแบบฝึกไปให้ผู้เชี่ยวชาญด้านการสอนวิชาภาษาไทย และด้านการวัดและประเมินผลทางการศึกษาจำนวน 5 ท่าน เพื่อหาค่าดัชนีความสอดคล้อง (IOC) โดยทุกแผนการจัดการเรียนรู้มีค่าดัชนีความสอดคล้องที่ 1.00 และได้นำไปทดลองแบบเดี่ยว 1:1 พบว่ามีประสิทธิภาพเท่ากับ 64.81/64.44 ทดลองแบบกลุ่มเล็ก 1:10 มีประสิทธิภาพเท่ากับ 74.63/75.00 และการทดลองภาคสนาม จำนวน 30 คน มีประสิทธิภาพเท่ากับ 82.20/82.11 และนำแบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 ที่ได้รับการปรับปรุงแล้วไปทำการใช้จริงกับกลุ่มตัวอย่างที่ใช้ในการศึกษาครั้งนี้ คือ นักเรียนชั้นมัธยมศึกษาปีที่ 1/14 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 จังหวัดเชียงใหม่ ภาคเรียนที่ 1 ปีการศึกษา 2563 จำนวน 25 คน

 3. สร้างแบบทดสอบวัดผลสัมฤทธิ์ เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 เป็นแบบทดสอบปรนัยชนิด เลือกตอบ 4 ตัวเลือก จำนวน 50 ข้อ โดยศึกษาหลักสูตรแกนกลางการศึกษาขั้นพื้นฐาน พุทธศักราช 2551 กลุ่มสาระการเรียนรู้ภาษาไทย รวมทั้งวิเคราะห์ตัวชี้วัดและสาระการเรียนรู้แกนกลางของชั้นมัธยมศึกษาปีที่ 1 และศึกษาทฤษฎีหลักการ และวิธีการสร้างเครื่องมือวัดผลทางการศึกษา วิเคราะห์เนื้อหาและจุดประสงค์การเรียนรู้ที่มีสาระเกี่ยวกับชนิดและหน้าที่ของคำในประโยค ชั้นมัธยมศึกษาปีที่ 1 จัดทำตารางวิเคราะห์ข้อสอบตามแนวคิดด้านพุทธิพิสัยของบลูม นำแบบทดสอบวัดผลสัมฤทธิ์ ชนิดและหน้าที่ของคำในประโยค เสนอต่อผู้เชี่ยวชาญด้านการสอนวิชาภาษาไทย และด้านการวัดและประเมินผลทางการศึกษา จำนวน 5 ท่าน เพื่อหาค่าดัชนีความสอดคล้อง (IOC) โดยแบบทดสอบวัดผลสัมฤทธิ์การ ชนิดและหน้าที่ของคำในประโยค มีค่าดัชนีความสอดคล้องของแบบทดสอบทุกข้อที่ 1.00 แล้วนำไปทดลองใช้ (try out) กับนักเรียนที่ไม่ใช่กลุ่มตัวอย่าง และคัดเลือกข้อสอบจำนวน 30 ข้อ ที่มีค่าความยาก ง่าย (p) อยู่ระหว่าง 0.20-0.80 และค่าอำนาจจำแนก (r) อยู่ระหว่าง 0.20 ขึ้นไป เพื่อนำไปใช้จริง จากนั้นนำแบบทดสอบวัดผลสัมฤทธิ์การชนิดและหน้าที่ของคำในประโยค ไปหาค่าความเชื่อมั่น (reliability) โดยใช้สูตร KR20 ได้ค่าความเชื่อมั่นเท่ากับ .89 และนำข้อสอบที่คัดเลือกไว้ไปใช้กับกลุ่มตัวอย่างที่ใช้ในการศึกษา คือ นักเรียน ชั้นมัธยมศึกษาปีที่ 1/14 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 จังหวัดเชียงใหม่ ภาคเรียนที่ 1 ปีการศึกษา 2563 จำนวน 25 คน ต่อไป

4. สร้างแบบสอบถามความพึงพอใจของผู้เรียนที่มีต่อการเรียนโดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 จังหวัดเชียงใหม่ เป็นแบบมาตราส่วนประเมินค่า (Rating Scale) 5 ระดับ จำนวน 10 ข้อ จากนั้นนำแบบสอบถามความพึงพอใจเสนอต่อผู้เชี่ยวชาญด้านการสอนวิชาภาษาไทย และด้านการวัดและประเมินผลทางการศึกษา จำนวน 5 ท่าน เพื่อหาค่าดัชนีความสอดคล้อง (IOC) โดยแบบสอบถามความคิดเห็นมีค่าดัชนีความสอดคล้องที่ 1.00

 **ขั้นดำเนินการทดลอง**

1. ก่อนการทดลอง ผู้ศึกษาให้นักเรียนกลุ่มตัวอย่างทำแบบทดสอบก่อนการจัดการเรียนรู้เพื่อวัดผลสัมฤทธิ์ ชนิดและหน้าที่ของคำในประโยค ชั้นมัธยมศึกษาปีที่ 1 ซึ่งเป็นข้อสอบปรนัย ชนิดเลือกตอบ 4 ตัวเลือก จำนวน 30 ข้อ ใช้เวลา 1 คาบ (50 นาที) แล้วตรวจให้คะแนน

2. ผู้ศึกษาดำเนินการสอนตามแผนการจัดการเรียนรู้โดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 ผู้ศึกษาสร้างขึ้น จำนวน 23 แผน โดยทดลองภายในภาคเรียนที่ 1 ปีการศึกษา 2563

3. หลังการทดลองผู้วิจัยดำเนินการทดสอบหลังการจัดการเรียนรู้โดยใช้แบบทดสอบวัดผลสัมฤทธิ์ เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 เป็นข้อสอบปรนัย ชนิดเลือกตอบ 4 ตัวเลือก จำนวน 30 ข้อ ซึ่งเป็นข้อสอบชุดเดียวกับแบบทดสอบก่อนการจัดการเรียนรู้โดยนำมาสลับข้อ ใช้เวลาในการทำแบบทดสอบ 1 คาบ (50 นาที) และนำแบบสอบถามความพึงพอใจของนักเรียนที่มีต่อการจัดการเรียนรู้โดยใช้แบบฝึก เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 ไปสอบถามนักเรียน

4. ตรวจให้คะแนน และนำคะแนนที่ได้จากการทดสอบก่อนและหลังการจัดการเรียนรู้ มาเปรียบเทียบความแตกต่าง โดยใช้การวิเคราะห์ด้วยวิธีการทางสถิติเพื่อตรวจสอบสมมติฐานต่อไป

**ขั้นวิเคราะห์ข้อมูล**

1. วิเคราะห์ประสิทธิภาพของแบบฝึก เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 ตามเกณฑ์มาตรฐาน 80/80

2. วิเคราะห์ผลสัมฤทธิ์ เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โดยใช้ค่าเฉลี่ย ( X ) ส่วน เบี่ยงเบนมาตรฐาน (SD) และนำคะแนนมาเปรียบเทียบค่าเฉลี่ยของคะแนนก่อนและหลังการจัดการเรียนรู้ จากนั้นวิเคราะห์ความแตกต่างโดยการทดสอบค่าทีแบบไม่เป็นอิสระต่อกัน (t-test dependent)

2. วิเคราะห์ข้อมูลจากแบบสอบถามพึงพอใจของนักเรียนที่มีต่อการจัดการเรียนรู้โดยใช้แบบฝึก เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โดยแบบสอบถามเป็นแบบมาตรส่วนประเมินค่า (Rating Scale) วิเคราะห์ข้อมูลโดยใช้ค่าเฉลี่ย ( X ) ส่วนเบี่ยงเบนมาตรฐาน (SD) จากนั้นนำค่าเฉลี่ยไปเทียบเกณฑ์

**ผลการวิจัย**

1. ประสิทธิภาพของแบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 จังหวัดเชียงใหม่ เท่ากับ 84.47/88.93 ซึ่งสูงกว่าเกณฑ์ 80/80 ที่กำหนดไว้

2. ผลสัมฤทธิ์หลังเรียนโดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 สูงกว่าก่อนการจัดการเรียนรู้อย่างมีนัยสำคัญทางสถิติ ที่ .05 ผลการศึกษาพบว่า คะแนนผลสัมฤทธิ์เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 คะแนนก่อนการจัดการเรียนรู้มีค่าเฉลี่ย ( X = 16.04) ส่วนเบี่ยงเบนมาตรฐาน (SD = 1.49) ร้อยละของคะแนนเฉลี่ย เท่ากับ 53.47 และหลังการจัดการเรียนรู้มีค่าเฉลี่ย ( X = 26.68) ส่วนเบี่ยงเบนมาตรฐาน (SD = 0.90) ร้อยละของคะแนนเฉลี่ย เท่ากับ 88.93 และผลการทดสอบความแตกต่างของค่าเฉลี่ยการทดสอบพบว่า ค่า t เท่ากับ 33.71 ค่า p เท่ากับ 0.000 ซึ่งแสดงให้เห็นว่าผลสัมฤทธิ์ ภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 หลังได้รับการจัดการเรียนรู้โดยใช้แบบฝึกเสริมทักษะภาษาไทย สูงกว่าก่อนการจัดการเรียนรู้อย่างมีนัยสำคัญ ทางสถิติที่ระดับ .05

ตารางที่ 1ผลการวิเคราะห์การเปรียบเทียบผลสัมฤทธิ์ทางการเรียนก่อนและหลังการเรียนโดยใช้ แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 จังหวัดเชียงใหม่

|  |  |  |  |  |
| --- | --- | --- | --- | --- |
|  | N |  | S.D. | t |
| คะแนนทดสอบก่อนเรียน | 25 | 16.04 | 1.49 |  |
|  |  |  |  | 33.71\* |
| คะแนนทดสอบหลังเรียน | 25 | 26.68 | 0.90 |  |

df=24, \*p<.05

3. ความพึงพอใขของนักเรียนชั้นมัธยมศึกษาปีที่ 1 ที่มีต่อการเรียนใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โดยรวมทุกด้านอยู่ในระดับมาก โดยมีค่าเฉลี่ยเท่ากับ 4.43

**อภิปรายผล**

 ผลจากการวิจัยวัตถุประสงค์ข้อที่ 1 พบว่า ประสิทธิภาพของแบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โรงเรียนยุพราชวิทยาลัย สำนักงานเขตพื้นที่การศึกษามัธยมศึกษา เขต 34 จังหวัดเชียงใหม่ เท่ากับ 84.47/88.93 ซึ่งสูงกว่าเกณฑ์ 80/80 ที่กำหนดไว้ ทั้งนี้เนื่องมาจากทั้งนี้เพราะได้ศึกษาวิธีการสร้างแบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โดยเฉพาะศึกษาวิธีการสร้างแบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โดยให้ผู้เชี่ยวชาญ ได้ตรวจสอบและนำไปทดลองกับนักเรียนเป็นรายบุคคลและรายกลุ่ม มีการแก้ไขข้อบกพร่องต่าง ๆ ทั้งเนื้อหาและรูปภาพประกอบการนำเสนอตลอดจนการจัดกิจกรรมการเรียนรู้ทำให้มีการใช้สื่อ ได้หลากหลายและเป็นการช่วยเปลี่ยนบรรยากาศในการเรียนได้เป็นอย่างดี เพราะการเรียนโดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 นั้น นักเรียนต้องศึกษาด้วยตนเองเน้นที่นักเรียนเป็นผู้ปฏิบัติกิจกรรมช่วยให้นักเรียนสนุกกับการเรียนโดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 ได้ตลอดเวลาซึ่งตรงกับข้อสรุปที่ได้กล่าวถึงประโยชน์ของการเรียนรู้เพื่อรู้ว่าผู้เรียนสามารถเรียน ถึงเกณฑ์ที่กำหนดได้ ผู้เรียนมีแรงจูงใจที่จะเรียนต่อๆ ไป เพราะเมื่อสอบผ่านก็จะกระตุ้นให้อยากเรียนรู้ตลอดเวลาแม้จะเสียเวลาแต่ยังมองเห็นความสำเร็จ เกิดความเชื่อมั่นในตนเอง ผู้เรียนมีโอกาสพัฒนาทักษะการเรียนรู้ของตนเอง ส่วนครูผู้สอนจะสรรหาวิธีการต่างๆ มาสอน ทำให้ผู้เรียนรู้สึก ไม่เบื่อหน่าย ทำให้ครูได้ฝึกฝนตนเองตลอดเวลาในการที่จะหาวิธีการสอนให้ผู้เรียนเข้าใจ และผลดังกล่าวสอดคล้องกับการศึกษาของ เพ็ญศรี วามะชาติ (2555 : บทคัดย่อ) พบว่าการเรียนรู้วิชา ภาษาไทยโดยใช้แบบฝึกทักษะหลักภาษาไทย เรื่อง ชนิดของคำ ชั้นประถมศึกษาปีที่ 5 มีประสิทธิภาพ 78.94/78.31 สูงกว่าเกณฑ์ 75/75 ที่ตั้งไว้สอดคล้องกับ วลัยพร ลือเลิศธรรม (2555 : บทคัดย่อ) พบว่าแบบฝึกเสริมทักษะภาษาไทย เรื่อง ชนิดของคำ สำหรับนักเรียนชั้นประถมศึกษาปีที่ 4 ที่พัฒนาขึ้นมีประสิทธิภาพเท่ากับ 85.69/85.47 ซึ่งเป็นไปตามเกณฑ์ที่กำหนดไว้ และ ปราณี พันธ์ชัย (2556: บทคัดย่อ) พบว่าผลการสร้างและหาประสิทธิผลของแบบฝึกเสริมทักษะภาษาไทย ชุด ขีดเขียนเรียนคำไทย กลุ่มสาระการเรียนรู้ภาษาไทย สำหรับนักเรียนชั้นมัธยมศึกษาปีที่ 1 พบว่า มีประสิทธิภาพรวม 84.94/86.65 สูงกว่าเกณฑ์ที่กำหนด คือ ตามเกณฑ์มาตรฐาน 80/80 และสอดคล้องกับ ผจงจิต เถินมงคล (2557 : บทคัดย่อ) พบว่าแบบฝึกเสริมทักษะภาษาไทย ชั้นประถมศึกษาปีที่ 3 ที่ผู้วิจัยพัฒนาขึ้นมีประสิทธิภาพโดยมีประสิทธิภาพเท่ากับ 81.59/83.46 รวมถึง วารุณี กลิ่นอุบล (2557 : บทคัดย่อ) พบว่าประสิทธิภาพของแบบฝึกเสริมทักษะภาษาไทย เรื่อง การแต่งประโยคเพื่อการสื่อสารของนักเรียนชั้นประถมศึกษาปีที่ 3 มีประสิทธิภาพ 83.52/80.48

 ผลจากการวิจัยวัตถุประสงค์ข้อที่ 2 พบว่า หลังเรียนโดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 สูงกว่าก่อนการจัดการเรียนรู้อย่างมีนัยสำคัญทางสถิติที่ .05 ทั้งนี้เนื่องมาจากการเรียนการสอนโดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 นั้นจะช่วยให้นักเรียนรู้จักค้นคว้าได้ด้วยตนเอง รู้จักการทำงานร่วมกัน ยอมรับฟังความคิดเห็นของผู้อื่น มีความคิดริเริ่มและทำให้ผลสัมฤทธิ์ทางการเรียนดีขึ้นและมีเจตคติที่ดี ซึ่งเป็นสิ่งที่ผู้สอนต้องการให้เกิดอย่างยิ่งในการเรียนการสอน จึงเห็นควรที่จะสนับสนุนให้มีการสร้างแบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 และเผยแพร่ความรู้เกี่ยวกับแบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 เพื่อใช้ให้กว้างขวางทั้งระดับประถมศึกษาและระดับมัธยมศึกษาเพื่อให้การศึกษามีประสิทธิภาพและประสิทธิผลอย่างต่อเนื่องสอดคล้องกับผลการศึกษาของ กุหลาบ บุญเทียน (2554 : บทคัดย่อ) พบว่าผลสัมฤทธิ์ทางการเรียนวิชาภาษาไทยของนักเรียนชั้นประถมศึกษาปีที่ 6 หลังเรียนด้วยแบบฝึกเสริมทักษะภาษาไทย เรื่อง ชนิดและหน้าที่ของคำ กลุ่มสาระการเรียนรู้ภาษาไทย ชั้นประถมศึกษาปีที่ 6 มีค่าเฉลี่ยร้อยละ 86.67 ซึ่งสูงกว่าก่อนเรียนอย่างมีนัยสำคัญทางสถิติที่ระดับ .01 รวมถึง เพ็ญศรี วามะชาติ (2555 : บทคัดย่อ) พบว่านักเรียน มีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 โดย ก่อนเรียนนักเรียนทดสอบได้คะแนนร้อยละ 52.18 คะแนนเฉลี่ย 20.87 จากคะแนนเต็ม 40 คะแนน ส่วนเบี่ยงเบนมาตรฐาน 3.14 และนักเรียนทำแบบทดสอบวัดผลสัมฤทธิ์ทางการเรียนหลังเรียนได้คะแนนร้อยละ 78.80 คะแนนเฉลี่ย 31.32 จากคะแนนเต็ม 40 คะแนน ส่วนเบี่ยงเบนมาตรฐาน 3.94 สอดคล้องกับ วลัยพร ลือเลิศธรรม (2555 : บทคัดย่อ) พบว่าผลสัมฤทธิ์ทางการเรียนของนักเรียน ชั้นประถมศึกษาปีที่ 4 ที่มีต่อการจัดกิจกรรมการเรียนรู้ด้วยแบบฝึกเสริมทักษะภาษาไทย เรื่อง ชนิดของคำ สำหรับนักเรียนชั้นประถมศึกษาปีที่ 4 มีคะแนนเพิ่มขึ้นกว่าก่อนเรียนอย่างมีนัยสำคัญทางสถิติที่ระดับ .01 และ ปราณี พันธ์ชัย (2556 : บทคัดย่อ) พบว่าผลการเปรียบเทียบผลสัมฤทธิ์ทางการเรียนก่อนและหลังเรียนด้วยแบบฝึกเสริมทักษะภาษาไทย ชุด ขีดเขียนเรียนคำไทย กลุ่มสาระการเรียนรู้ภาษาไทย สำหรับนักเรียนชั้นมัธยมศึกษาปีที่ 1 พบว่า หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 และสอดคล้องกับ ผจงจิต เถินมงคล (2557 : บทคัดย่อ) พบว่านักเรียนที่เรียนด้วยแบบฝึกเสริมทักษะภาษาไทย ชั้นประถมศึกษาปีที่ 3 มีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01 รวมถึง วารุณี กลิ่นอุบล (2557 : บทคัดย่อ) พบว่าผลสัมฤทธิ์ทางการเรียนภาษาไทย เรื่อง การแต่งประโยคเพื่อการสื่อสารของนักเรียนชั้นประถมศึกษาปีที่ 3 ที่เรียนโดยใช้แบบฝึกเสริมทักษะภาษาไทย เรื่อง การแต่งประโยคเพื่อการสื่อสารของนักเรียนชั้นประถมศึกษาปีที่ 3 ก่อนเรียนและหลังเรียนแตกต่างกันอย่างมีนัยสำคัญทางสถิติที่ระดับ .05

ผลจากการวิจัยวัตถุประสงค์ข้อที่ 3 พบว่า ความพึงพอใจของนักเรียนที่มีต่อการเรียนโดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 โดยรวมอยู่ในระดับมาก แสดงว่าผู้เรียนมีความพึงพอใจที่ดีต่อการเรียนโดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 ตามที่คาดหวังไว้ผลการศึกษาดังกล่าวสอดคล้องกับการศึกษาของ กุหลาบ บุญเทียน (2554 : บทคัดย่อ) พบว่านักเรียนชั้นประถมศึกษาปีที่ 6 ที่เรียนด้วยแบบฝึกเสริมทักษะภาษาไทย เรื่อง ชนิดและหน้าที่ของคำ กลุ่มสาระการเรียนรู้ภาษาไทย ชั้นประถมศึกษาปีที่ 6 มีความพึงพอใจโดยรวมอยู่ในระดับมากและมีความคิดเห็นสอดคล้องกันค่อนข้างสูง รวมถึง เพ็ญศรี วามะชาติ (2555 : บทคัดย่อ) พบว่านักเรียนมีความพึงพอใจต่อการเรียนรู้วิชาภาษาไทยโดยใช้แบบฝึกทักษะหลักภาษาไทย เรื่อง ชนิดของคำ ชั้นประถมศึกษาปีที่ 5 ในระดับมากที่สุด มีค่าเฉลี่ยเท่ากับ 4.68 จากคะแนนเต็ม 5 และมีค่าส่วนเบี่ยงเบนมาตรฐานสอดคล้องกันคือ 0.25 สอดคล้องกับวลัยพร ลือเลิศธรรม (2555 : บทคัดย่อ) พบว่า ความพึงพอใจของนักเรียน ชั้นประถมศึกษาปีที่ 4 ที่มีต่อการจัดกิจกรรมเรียนรู้ด้วยแบบฝึกเสริมทักษะภาษาไทย เรื่อง ชนิดของคำ สำหรับนักเรียนชั้นประถมศึกษาปีที่ 4 มีความพึงพอใจโดยรวมอยู่ในระดับมาก และสอดคล้องกับ ปราณี พันธ์ชัย (2556 : บทคัดย่อ) พบว่าผลการสอบถามความพึงพอใจของนักเรียนที่มีต่อแบบฝึกเสริมทักษะภาษาไทย ชุด ขีดเขียนเรียนคำไทย กลุ่มสาระการเรียนรู้ภาษาไทย สำหรับนักเรียน ชั้นมัธยมศึกษาปีที่ 1 พบว่า ความคิดเห็นของนักเรียนโดยภาพรวมมีค่าเฉลี่ยอยู่ในระดับมากที่สุด รวมถึง วารุณี กลิ่นอุบล (2557 : บทคัดย่อ) พบว่านักเรียนชั้นประถมศึกษาปีที่ 3 เรียนโดยใช้แบบฝึกเสริมทักษะภาษาไทย เรื่อง การแต่งประโยคเพื่อการสื่อสารของนักเรียนชั้นประถมศึกษาปีที่ 3 มีความพึงพอใจในภาพรวมอยู่ในระดับมากที่สุด

**ข้อเสนอแนะ**

จากการศึกษาเรื่อง การพัฒนาแบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 ตามที่เสนอไปแล้วข้างต้น ผู้ศึกษามีข้อเสนอแนะ ดังนี้

1. ควรมีการสร้างแบบฝึกเสริมทักษะภาษาไทยในเนื้อหาอื่น เช่น คำที่มักเขียนผิด คำควบกล้ำ เป็นต้น

2. ควรมีการศึกษาเพื่อพัฒนาสื่อหรือกิจกรรมที่พัฒนาการเรียนรู้เนื้อหา เรื่องชนิดและหน้าที่ของคำในประโยค ชั้นมัธยมศึกษาปีที่ 1 เช่น บทเรียนคอมพิวเตอร์ช่วยสอน หนังสืออิเล็กทรอนิกส์ (E-book) เป็นต้น

**สรุป**

การจัดการเรียนรู้โดยใช้แบบฝึกเสริมทักษะภาษาไทย เรื่อง ชนิดและหน้าที่ของคำในประโยค ชั้นมัธยมศึกษาปีที่ 1 เป็นกระบวนการสอนที่เน้นการเรียนจากแบบฝึกเสริมทักษะ ประกอบด้วยใบความรู้ และกิจกรรม เพื่อให้นักเรียนได้เกิดการเรียนรู้และทำกิจกรรมเพื่อฝึกนักเรียนได้มีทักษะในเรื่องที่เรียนได้อย่างมีประสิทธิภาพ

**เอกสารอ้างอิง : References**

กรมวิชาการ กระทรวงศึกษาธิการ. (2551).*ตัวชี้วัดและสาระการเรียนรู้แกนกลาง กลุ่มสาระการเรียนรู้ภาษาไทยตามหลักสูตรแกนกลางการศึกษาขั้นพื้นฐาน พุทธศักราช 2551.* กรุงเทพฯ : โรงพิมพ์องค์การรับส่งสินค้าและพัสดุภัณฑ์ (ร.ส.พ.).

กระทรวงศึกษาธิการ. (2551). *หลักสูตรแกนกลางการศึกษาขั้นพื้นฐาน พุทธศักราช 2551.*

กรุงเทพฯ : โรงพิมพ์ชุมนุมสหกรณ์การเกษตรแห่งประเทศไทย จำกัด.

กุหลาบ บุญเทียน. (2554).*การพัฒนาแบบฝึกเสริมทักษะภาษาไทย เรื่อง ชนิดและหน้าที่ของคำ กลุ่มสาระการเรียนรู้ภาษาไทย ชั้นประถมศึกษาปีที่ 6 โรงเรียนวัดบุยายใบ สำนักงาน เขตพื้นที่การศึกษาประถมศึกษาปราจีนบุรี เขต 1.*

จุฬาลงกรณ์มหาวิทยาลัย. (2542). *บันทึกการเสด็จพระราชดำเนิน พระราชทานกระแสพระราชดำริ เรื่อง ปัญหาการใช้คำไทย.* กรุงเทพฯ : ชุมนุมภาษาไทย คณะอักษรศาสตร์ จุฬาลงกรณ์มหาวิทยาลัย.

ณรงค์ฤทธิ์ ศักดาณรงค์. (2551). *พยางค์*. กรุงเทพฯ : ไทยวัฒนาพานิช.

ปราณี พันธ์ชัย. (2556). *การใช้แบบฝึกเสริมทักษะภาษาไทย ชุด ขีดเขียนเรียนคำไทย กลุ่มสาระการเรียนรู้ภาษาไทย สำหรับนักเรียนชั้นมัธยมศึกษาปีที่ 1 โรงเรียนบ้านซำตะเคียน (ลูกเสือชาวบ้านสมุทรปราการอุปถัมภ์) สำนักงานเขตพื้นที่การศึกษาประถมศึกษาพิษณุโลก เขต 2.*

ผจงจิต เถินมงคล. (2557).*การพัฒนาแบบฝึกเสริมทักษะภาษาไทย ชั้นประถมศึกษาปีที่ 3 โรงเรียนวัดประชาระบือธรรม สำนักงานเขตดุสิต กรุงเทพมหานคร.*

เพ็ญศรี วามะชาติ. (2555).*การจัดกิจกรรมการเรียนรู้วิชาภาษาไทยโดยใช้แบบฝึกทักษะ หลักภาษาไทย เรื่อง ชนิดของคำ ชั้นประถมศึกษาปีที่ 5 โรงเรียนฤทธิยะวรรณาลัย สำนักงานเขตสายไหม กรุงเทพมหานคร.*

วลัยพร ลือเลิศธรรม. (2555).*การใช้แบบฝึกเสริมทักษะภาษาไทย เรื่อง ชนิดของคำ สำหรับนักเรียนชั้นประถมศึกษาปีที่ 4 กลุ่มสาระการเรียนรู้ภาษาไทย โรงเรียนบ้านสุไหงโก-ลก สำนักงานเขตพื้นที่การศึกษาประถมศึกษานราธิวาส เขต 2.*

วารุณี กลิ่นอุบล. (2557). *การใช้แบบฝึกเสริมทักษะภาษาไทย เรื่อง การแต่งประโยคเพื่อการสื่อสารของนักเรียนชั้นประถมศึกษาปีที่ 3 โรงเรียนวิชูทิศ สำนักงานเขตดินแดง กรุงเทพมหานคร.*

สุนันทา สุนทรประเสริฐ. (2553). *การสร้างสื่อการสอนและนวัตกรรมการเรียนรู้สู่การพัฒนาผู้เรียน.*

ราชบุรี : ธรรมรักษ์การพิมพ์.